31 Ιουλίου, 2018

**ΑΝΑΚΟΙΝΩΣΗ**

**Αναστολή Μονόωρης Στάσης Εργασίας για την 1/8/2018**

Συνάδελφοι, Συναδέλφισσες

Θα θέλαμε να σας ενημερώσουμε ότι έχουν προκύψει νέα δεδομένα μετά από την ανακοίνωση μας ημερομηνίας 24/7/2018 για μονόωρη στάση εργασίας.

Συγκεκριμένα, σήμερα 31/7/2018 είχαμε συνάντηση με τον ΑνΑΕΔ και έχουν καθοριστεί συγκεκριμένα χρονοδιαγράμματα για επίλυση των εργασιακών θεμάτων που μας ταλανίζουν.

Επίσης, έχουμε ενημερωθεί ότι στο πλαίσιο της συνάντησης που έγινε μεταξύ Υπουργού Οικονομικών, ΣΕΚ και ΠΕΟ έχει δοθεί παράταση μέχρι 30/9/2018 για να υπογραφεί Σ.Σ.Ε.

Όσον αφορά τα διάφορα εργασιακά Θέματα (στρεβλώσεις, αποποιήσεις κλπ), έχει δοθεί χρονοδιάγραμμα επίλυσης τους μέχρι 12/9/2018 σε επίπεδο Γενικής Διεύθυνσης και τελική κατάληξη με τις εγκρίσεις του Δ.Σ. ΑΤΗΚ, όπου χρειάζεται, μέχρι 18/9/2018.

Μετά από αυτή την εξέλιξη η Μονόωρη Στάση Εργασίας που είχε εξαγγελθεί για αύριο, αναστέλλεται.

Συνάδελφοι / Συναδέλφισσες, θα σας ενημερώσουμε για τις εξελίξεις που θα προκύψουν.

Από τις Συνδικαλιστικές Οργανώσεις

ΕΠΟΕΤ (ΟΗΟ - ΣΕΚ)

ΠΑΣΕ – ΑΤΗΚ (ΠΟΑΣ)

ΑΣΕΤ – CYTA

ΣΗΔΗΚΕΚ – ΠΕΟ Cyta